**PASLAUGŲ PIRKIMO TECHNINĖ SPECIFIKACIJA**

**1. SĄVOKOS IR SUTRUMPINIMAI**

1.1. **Paslaugų gavėjas** –Uždaroji akcinė bendrovė „VILNIAUS VANDENYS“.

1.2. **Paslaugų teikėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Paslaugų gavėjas sudaro Sutartį.

1.3. **Sutartis** – Sutartis, sudaroma tarp Paslaugų teikėjo ir Paslaugų gavėjo dėl Pirkimo objekto.

1. **PIRKIMO OBJEKTAS**
   1. Vilniaus miesto nuotekų valyklos dumblo apdorojimo įrenginiuose esančių elektros energijos bei šilumos gamybos ir dujų (gamtinių ir biodujų) įrenginių eksploatavimo, techninės priežiūros ir remonto paslaugos (toliau – Paslaugos).
   2. Ar skaidomas į pirkimo objekto dalis?

taip  ne

1. **PIRKIMO OBJEKTO APIMTYS/KIEKIAI**
   1. Paslaugos bus perkamos pagal Paslaugų gavėjo poreikį.
   2. Preliminarus poreikis, kuris nėra laikomas maksimaliu, pateikiamas Techninės specifikacijos Priede Nr. 1.
   3. Už Paslaugas bus apmokama pagal įrenginio defektinį aktą ir užpildytą užsakymo formą.
   4. Preliminariai bus perkama: 7100 specialisto darbo valandų, likęs sutarties biudžetas skiriamas detalių įsigijimui.
   5. Dažniausiai naudojamų atsarginių detalių kainos bus fiksuojamos. Atsarginės detalės, kurių kainos fiksuojamos sutarties galiojimo laikotarpiu, nurodytos Techninės specifikacijos Priede Nr. 3, kitoms atsarginėms detalėms, kurios nėra pateiktos sąraše (Techninės specifikacijos Priede Nr. 3), Paslaugų teikėjas turės taikyti nuolaidą, nurodytą Paslaugų teikėjo pasiūlymo formoje.
   6. Įrenginio defektavimą ir defektinio akto sustatymą Paslaugų teikėjas turi atlikti per 4 val., jeigu nesutarta kitaip (bet neilgiau kaip per 72 val.).
   7. Paslaugų teikėjas, sutarties galiojimo laikotarpiui, paskiria atsakingą (-us) asmenį (-is) už elektros energijos bei šilumos gamybos ir dujų (gamtinių ir biodujų) įrenginių eksploatavimą.
2. **SUTARTINIŲ ĮSIPAREIGOJIMŲ VYKDYMO VIETA**

4.1. Vilniaus miesto nuotekų valyklos dumblo apdorojimo įrenginiuose esantys elektros energijos bei šilumos gamybos ir dujų (gamtinių ir biodujų) įrenginiai adresu Titnago g. 74, Vilnius.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Pagrindinių įrenginių (2021 m. birželio mėn.) duomenys:
         1. Kogeneracinių įrenginių duomenys:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įrenginio buvimo vieta** | **Įrenginio pavadinimas** | **Įrenginių skaičius** | **Įrenginių išdirbtos valandos po paskutinės techninės priežiūros (aptarnavimo)** | |
| 1 | Vilniaus miesto nuotekų Valykla (Titnago g. 74, Vilnius) | Kogeneracinė jėgainė MWM TCG 2020 | 2 | Nr. 1 | Nr. 2 |
| 50267 moto val. | 52018 moto val. |

* + - 1. Garo katilų duomenys:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įrenginio buvimo vieta** | **Įrenginio pavadinimas** | **Įrenginių skaičius** | **Įrenginių išdirbtos valandos po paskutinės techninės priežiūros (aptarnavimo)** | |
| 1 | Vilniaus miesto nuotekų Valykla (Titnago g. 74, Vilnius) | Garo katilas Buderus SHD815 WT su Weishoupt G50/2A degikliu | 2 | Nr. 1 | Nr. 2 |
| 63935 moto val. | 62553 moto val. |

* + - 1. Karšto vandens katilo duomenys:

|  |  |  |  |  |
| --- | --- | --- | --- | --- |
| **Eil. Nr.** | **Įrenginio buvimo vieta** | **Įrenginio pavadinimas** | **Įrenginių skaičius** | **Įrenginių išdirbtos valandos po paskutinės techninės priežiūros (aptarnavimo)** |
| 1 | Vilniaus miesto nuotekų Valykla (Titnago g. 74, Vilnius) | Karšto vandens katilas  Logano S825 L3050 su Weishoupt G50/2A degikliu | 1 | Moto valandos nėra fiksuojamos karšto vandens katilas dirba nuo 2012 m. |

* 1. **Pirkimo objekto aprašymas**

1. * 1. Paslaugų teikėjas turi naudoti tik eksploatuojamo įrenginio gamintojo leidžiamas naudoti naujas originalias ar kitas lygiavertes atsargines detales, eksploatacines medžiagas, pagalbines priemones ir įrankius.
     2. Eksploatacines medžiagas ir darbo priemones, reikalingas techniniai priežiūrai (aptarnavimui) atlikti, Paslaugų teikėjas privalo įtraukti į Paslaugų įkainį.
     3. Paslaugų teikėjui bendrosios būklės stebėsenos priežiūros paslaugų vykdyti nereikės, šios paslaugos lieka Paslaugų gavėjo atsakomybėje.
     4. Paslaugų teikėjas techninės priežiūros (aptarnavimo) ir remonto metu panaudotoms atsarginėms detalėms suteikia ne trumpesnę kaip 12 (dvylikos) mėnesių garantiją. O suteiktoms Paslaugoms suteikia ne trumpesnį kaip 6 (šešių) mėnesių garantiją.
     5. Pateiktos detalės turi būti originalios arba lygiavertės. Paslaugų teikėjas teikdamas detales turi garantuoti, kad jos visiškai atitiks Paslaugų gavėjo turimai įrangai. Jei Paslaugų gavėjas patirs nuostolių dėl netinkamos Paslaugų teikėjo pateiktos detalės kokybės, Paslaugų teikėjas turės atlyginti visus Paslaugų gavėjo patirtus faktiškus nuostolius.
     6. Į įrenginių techninės priežiūros (aptarnavimo) apimtis neįeina statybinė dalis.
   1. **Sutartinių įsipareigojimų vykdymo tvarka ir terminai**

5.3.1. Paslaugų teikimo laikotarpis 36 (trisdešimt šešis) mėnesiai.

5.3.2. Paslaugų teikėjas, prieš pradėdamas vykdyti Techninėje specifikacijoje ir jos prieduose nurodytus sutartinius įsipareigojimus, privalo su Paslaugų gavėju pasirašyti atsakomybės ribų aktus.

5.3.3. Paslaugų teikėjas užtikrina, kad Paslauga bus vykdoma 24 valandas per parą, 7 dienas per savaitę, tuo pačiu garantuodamas, kad Paslaugų gavėjas galės vykdyti nenutrūkstamai elektros ir šilumos energijos gavybą.

* + 1. Paslaugų gavėjas Paslaugas užsakinės elektroniniu paštu, Paslaugų teikėjui pateikdamas Paslaugų užsakymo formą (žr. Techninės specifikacijos Priedą Nr. 4).

5.3.5. Paslaugų teikėjui gavus užsakymo formą, Vilniaus miesto nuotekų valykloje jam bus išrašoma „Paskyra darbams“ (žr. Techninės specifikacijos Priedą Nr. 5). Po paskyros darbams gavimo Paslaugų teikėjas, gali vykdyti įrenginio defektavimo darbus.

5.3.6. Paslaugų teikėjas atlikęs defektavimo darbus, Paslaugų užsakymo formoje turės nurodyti atliekamų Paslaugų apimtis (gedimo defektavimui ir pašalinimui reikalingų Paslaugų teikėjo specialistų darbo valandų skaičių bei pateikti reikalingų medžiagų (detalių) sąrašą ir kaip priedą prie užsakymo formos, šių medžiagų (detalių) įkainių pagrindimą (medžiagų (detalių) nuorodas į elektroninės prekybos kainininkus ir pan.) (Paslaugų gavėjas už medžiagas (detales) mokės tik tą kainą, kuri bus pateikta pagrindimo dokumentuose t. y. be antkainio ir pritaikius Paslaugų teikėjo pasiūlymo formoje nurodytą nuolaidą),Paslaugų atlikimo pradžią ir pabaigą. Papildomai Paslaugų teikėjas prie užsakymo formos turės pateikti defektinį aktą su aiškiai įvardintais bei fotonuotrauka (spalvota ir aukštos kokybės) užfiksuotais defektais. Paslaugų gavėjas įvertinęs Paslaugų teikėjo pateiktus dokumentus:

5.3.6.1. patvirtina remonto sąmatą ir / ar nurodo trečiąją šalį iš kurios Paslaugų teikėjas privalo įsigyti reikalingas medžiagas (detales) ekonomiškai naudingesnėmis sąlygomis nei pasiūlė Paslaugų teikėjas;

5.3.6.2. Paslaugų teikėjas atlikęs patvirtintus darbus, Paslaugų gavėjui gražina užpildytą ir pasirašyta paskyrą darbams.

5.3.7. Paslaugų gavėjas siekdamas, kad Paslaugos butų vykdomos tinkamai, sutarties galiojimo laikotarpiui nori užfiksuoti pagrindinių detalių ir medžiagų įkainius, kurie pateikiami Techninės specifikacijos Priede Nr. 3. Šį Priedą Paslaugų teikėjas turi pateikti užpildytą kartu su pasiūlymu.

5.3.8. Kitoms detalėms, kurios nėra nurodytos detalių sąraše (Techninės specifikacijos Priede Nr. 3), Paslaugų teikėjas privalės taikyti nuolaidą, kuri bus fiksuojama Paslaugų teikėjo pasiūlyme.

5.3.9. Įvykus gedimui ar avarijai, Paslaugų teikėjas informuojamas telefonu ir elektroniniu paštu. Gavęs pranešimą, Paslaugų teikėjas arba jo atstovas, per 4 valandas, jeigu nėra sutarta kitaip (bet neilgiau kaip per 10 valandų), privalo atvykti į Vilniaus miesto nuotekų valyklą, įvertinti situaciją ir organizuoti remonto paslaugas. Lygiagrečiai Paslaugų teikėjui bus formuojamas Paslaugų užsakymas, kur Paslaugų teikėjas turės užpildyti užsakymo formą analogiškai kaip nurodyta Techninės specifikacijos 5.3.6. p. bei Paslaugų teikėjui bus išrašoma paskyra darbams.

* + 1. Patvirtintos Paslaugos privalo būti atliktos per užsakyme nurodytą terminą.

5.3.11. Taip pat Paslaugos bus užsakomos ir naudojantis turto valdymo sistema (IBM „Maximo“), pateikiant Paslaugų užsakymus spausdintame arba elektroniniame formate.

* + 1. Paslaugų teikėjas turės užtikrinti, kad teikdamas Paslaugas laikysis visų teisės aktų reglamentuojančių darbų saugą. Paslaugų teikėjo specialistai turės turėti visus reikalingus atestatus.
  1. **Kokybė ir trūkumų šalinimas**



5.4.1. Nekokybiškos ar užsakymo neatitinkančios Paslaugos turi būti ištaisytos nuo Paslaugų gavėjo rašytinio reikalavimo dėl trūkumų šalinimo pateikimo dienos:

5.4.1.1. kai Paslaugų trūkumai neesminiai (kai trūkumai neįtakoja įrenginio darbo arba trūkumo daroma įtaka nemažina įrenginio našumo daugiau kaip 10%) – ne vėliau kaip per 20 d. d.;

5.4.1.2. kai Paslaugų trūkumai esminiai (kai trūkumai smarkiai įtakoja įrenginio darbą, jis negali dirbti arba įrenginio darbo našumas krenta daugiau kaip 10%) – nedelsiant, bet neilgiau kaip per 2 k. d.

**5.5. Sutarties vykdymo metu pateikiama dokumentacija**

5.5.1. Paslaugų teikėjas Paslaugas vykdo tik gavęs „Paskyra darbams“ (žr. Techninės specifikacijos Priedą Nr. 5) .

5.5.2. Paslaugų teikėjas Paslaugų gavėjui privalo pateikti naujai perkamų detalių (prekių) techninės dokumentacijos kopijas lietuvių kalba.

5.5.3. Paslaugų teikėjas ne vėliau kaip per 5 (penkias) darbo dienas nuo sutarties įsigaliojimo dienos turi pateikti Paslaugų gavėjui atsakingo asmens (-ų) už įrenginių eksploataciją paskyrimo įsakymą.

1. **PASLAUGŲ GAVĖJO ĮSIPAREIGOJIMAI**

6.1. Sutarties galiojimo laikotarpiu Paslaugų gavėjas Paslaugų teikėjui galės suteikti naudotis nuomos pagrindais gamybines, buitines, sandėliavimo patalpas pagal rinkoje galiojančias kainas (preliminarūs įkainiai žemiau lentelėje pateikiami pagal 2021-07-12 Oberhaus apžvalgos duomenimis). Jeigu Paslaugų teikėjas pageidaus nuomos pagrindais pasinaudoti nurodytomis patalpomis, tarp Paslaugų teikėjo ir Paslaugų gavėjo papildomai bus sudaroma nuomos sutartis.

|  |  |  |  |
| --- | --- | --- | --- |
| **Eil. Nr.** | **Pavadinimas** | **Adresas** | **Mėnesinis nuomos įkainis, EUR be PVM**  **už 1 m2** |
| **1.** | Administracinės patalpos | Titnago g. 74 | Nuo 4,20 iki 6,50 vidutiniškai – 5,35 |
| **2.** | Sandėliavimo patalpos | Titnago g. 74 | Nuo 3,90 iki 5,00 vidutiniškai – 4,45 |
| **3.** | Gamybinės patalpos | Titnago g. 74 | Nuo 1,60 iki 3,30 vidutiniškai – 2,45 |

6.2. Paslaugų gavėjas gali Paslaugų teikėjui laikinam naudojimui Vilniaus miesto nuotekų valykloje suteikti elektros energiją, vandenį, šildymą, už juos apmokant (pagal Paslaugų gavėjo mokamus įkainius) nuomos sutartyje nurodytomis sąlygomis pagal dirbtas dirbančių darbuotojų (specialistų) dienas.

**7. PRIEDAI**

Priedas Nr. 1 - Technologinių įrengimų preliminarus techninės priežiūros (aptarnavimo) grafikas;

Priedas Nr. 2 - Šilumos ir elektros įrenginių priežiūra;

Priedas Nr. 3 - Pagrindinių įrenginių atsarginių detalių fiksuoti įkainiai;

Priedas Nr. 4 - Užsakymo forma;

Priedas Nr. 5 - Paskyra darbams.